
Parlamentul  României

Camera  Deputaților

	Comisia pentru industrii și servicii

București, 12.04.2022
Nr. 4c-3/432/2020
	
	Comisia pentru buget, finanțe și bănci
București, 12.04.2022
Nr. 4c-2/368


BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun asupra proiectului de Lege privind măsuri economice și fiscal-bugetare, trimis spre examinare pe fond, Comisiei pentru industrii și servicii și Comisiei pentru buget, finanțe și bănci cu adresa nr.P.L.x. 517/2020 din 8 septembrie 2020.

Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

         
   PREȘEDINTE,


            PREȘEDINTE,

         

    Sándor Bende


      Bogdan-Iulian Huțucă

R A P O R T   C O M U N
asupra proiectului de Lege privind măsuri economice și fiscal-bugetare


În conformitate cu prevederile art.95 și ale art.117 alin.(1) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii și Comisia pentru buget, finanțe și bănci au fost sesizate spre dezbatere, în fond, în procedură de urgență, cu proiectul de Lege privind măsuri economice și fiscal-bugetare, transmis cu adresa nr.P.L.x. 517/2020 din 8 septembrie 2020.



Consiliul Legislativ, cu avizul nr.576/16.16.2020, avizează favorabil propunerea legislativă cu observații și propuneri.


Guvernul, prin adresa nr.1971/14.02.2022, nu susține adoptarea inițiativei legislative.


Senatul, în calitate de primă Cameră sesizată, a adoptat proiectul de lege în condițiile art.75 alin.(2) teza a III-a din Constituția României, republicată.


Comisia pentru agricultură, silvicultură, industrie alimentară și servicii specifice și Comisia pentru mediu și echilibru ecologic, cu avizele nr.4c-5/456 din 22 septembrie 2020, respectiv nr.4c-8/869 din 16 septembrie 2020, au avizat favorabil proiectul de lege.



Proiectul de lege are ca obiect de reglementare modificarea și completarea unor acte normative, respectiv Legea nr.170/2016, Ordonanța de urgență a Guvernului nr.37/2020 și Ordonanța de urgență a Guvernului nr.19/2009, precum și stabilirea unor măsuri economice, în contextul efectelor generate de pandemia de COVID-19, specific pentru anul în care a existat starea de urgență, până la sfârșitul anului următor, doar pentru locurile efectiv ocupate.

În conformitate cu prevederile art.62 și ale art.64 din Regulamentul Camerei Deputaților, republicat, cu modificările și completările ulterioare, membrii Comisiei pentru buget, finanțe și bănci au examinat proiectul de lege în ședința cu prezență fizică și online din 22 martie 2022, iar membrii Comisiei pentru industrii și servicii au examinat proiectul de lege în ședința din 12 aprilie 2022.



La lucrări Comisiei pentru buget, finanțe și bănci și ale Comisiei pentru industrii și servicii au fost prezenți deputați conform listelor de prezență.
La lucrările Comisei pentru buget, finanțe și bănci a participat, în calitate de invitat, din partea Ministerului Finanțelor domnul Lucian-Ovidiu Heiuș – secretar de stat.
În urma dezbaterilor și a opiniilor exprimate, membrii celor două comisii, au hotărât, cu majoritate de voturi, să propună plenului Camerei Deputaților respingerea proiectului de Lege privind măsuri economice și fiscal-bugetare din următoarele considerente:
- prevederea este confuză, de natură să genereze dificultăți în aplicare având în vedere că vizează două situații de încetare temporară a activității (voluntară și cea impusă de autorități), fără a specifica în mod clar că încetarea activității este stabilită de autorități în baza unui act normativ care reglementează starea de epidemie/pandemie;

- prevederea nu specifică modul de calcul al impozitului datorat la reînceperea activității;

- generează impact negativ asupra veniturilor bugetare;

- acordarea unor facilități suplimentare de suspendare a plății ratelor debitorilor afectați de secetă (art.IV din proiectul de lege) ar putea afecta sustenabilitatea financiară a unor instituții de importanță sistemică.
Prin obiectul de reglementare și conținutul său, proiectul de lege face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Camera decizională.
	PREȘEDINTE,

Sándor Bende
	PREȘEDINTE,

Bogdan-Iulian Huțucă


	SECRETAR,

Oana-Marciana Özmen
	SECRETAR,

Iulius Marian Firczak




Consilier parlamentar,
 Isabela-Patricia Robe 



Șef serviciu, Giorgiana Ene

Consilier parlamentar, Valentina Rotaru

